ત્યારે ફરિયાદી મુકેશભાઇ કાકડિયાનું કહેવું છે કે ધારાસભ્ય અરવિંદ રૈયાણી અને તેમના સાગરિતો દ્વારા તેમને 10 લાખ રૂપિયા આપવાની માંગણી કરવામાં આવી રહી છે. અને પૈસા ના આપતા લગ્ન બગાડવાની અને મકાન પાડી દેવાની ધમકી અપાય છે. આ મામલે તેમના પરિવારે કમિશનર કચેરી પહોંચી તેમની સામે લેખિતમાં રજૂઆત કરી રક્ષણ આપવા માંગ કરી હતી. જો કે તે પછી પોલીસ બંદોવસ્ત સાથે તેમના લગ્ન સંપન્ન કરાવવામાં આવ્યા હતા. તો બીજી તરફ અરવિંદ રૈયાણીનું નામ બહાર આવતા તેમણે મીડિયા સમક્ષ જણાવ્યું છે કે આ સમગ્ર ઘટનામાં તેમને બદનામ કરવામાં આવી રહ્યા છે. અને તેમની વિરુદ્ધ ષડયંત્રના ભાગ રૂપે આમ કરવામાં આવી રહ્યું છે. સાથે જ તેમણે તમામ આરોપોમાંથી નિર્દોષ હોવાની વાત પણ ઉચ્ચારી હતી. જો કે જે પણ હોય હાલ પોલીસ આ અંગે વધુ તપાસ કરી રહી છે.